ПРЕДЛОГ

На основу члана 6а. став 4. и 7а. став 7. Закона о порезима на имовину ("Сл. гласник РС", бр. 26/2001, "Сл. лист СРЈ", бр. 42/2002 - одлука СУС и "Сл. гласник РС", бр. 80/2002, 80/2002 - др. закон, 135/2004, 61/2007, 5/2009, 101/2010, 24/2011, 78/2011, 57/2012 - одлука УС, 47/2013, 68/2014 - др. закон, 95/2018, 99/2018 - одлука УС, 86/2019, 144/2020, 118/2021, 138/2022, 92/2023 и 94/2024) и члана 40. став 1. тачка 3. Статута Општине Димитровград („Службени лист Општине Димитровград“, бр. 6/19), Скупштина Општине Димитровград, на седници одржаној дана \_\_\_\_.2024. године доноси:

**ОДЛУКУ О ИЗМЕНИ**

**ОДЛУКЕ**

**О РАЗВРСТАВАЊУ НЕИЗГРАЂЕНОГ ГРАЂЕВИНСКОГ ЗЕМЉИШТА КОЈЕ СЕ КОРИСТИ ИСКЉУЧИВО ЗА ГАЈЕЊЕ БИЉАКА, САДНОГ МАТЕРИЈАЛА, ОДНОСНО ШУМА У ПОЉОПРИВРЕДНО, ОДНОСНО ШУМСКО ЗЕМЉИШТЕ ЗА СВРХУ УТВРЂИВАЊА ПОРЕЗА НА ИМОВИНУ ЗА 2024. ГОДИНУ**

**Члан 1.**

У наслову Одлуке о разврставању неизграђеног грађевинског земљишта које се користи искључиво за гајење биљака, односно садног материјала, односно шума, за сврху утврђивања пореза на имовину за 2024. годину ("Службени лист општине Димитровград ", бр.37/23) бришу се речи„за 2024. годину“

**Члан 2.**

У члану 3. став 1 Одлуке речи „за 2023. годину“ мењају се речима „за претходну годину“.

**Члан 3.**

Ова Одлука се објављује у „Службеном листу Општине Димитровград“ и на интернет страни Општине Димитровград – ([www.dimitrovgrad.rs](http://www.dimitrovgrad.rs)).

**Члан 4.**

Ова Одлука ступа на снагу наредног дана од дана објављивања у „Службеном листу Општине Димитровград“ а примењиваће се од 01. јануара 2025. године.

### Број:\_\_\_\_\_\_\_\_\_\_\_\_\_\_\_\_

### У Димитровграду,\_\_.12.2024. година

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

Зоран Ђуров

**ОБРАЗЛОЖЕЊЕ**

I ПРАВНИ ОСНОВ:

Правни основ за доношење ове Одлуке садржан је у члану 6а. Закона о порезима на имовину („Службени гласник Републике Србије“, број 26/2001…92/2023) и члану 40. Статута општине Димитровград („Службени лист Града Ниша“, број 6/19).

II РАЗЛОЗИ ЗА ДОНОШЕЊЕ И САДРЖАЈ ОДЛУКЕ:

Разлог за доношење ове Одлуке садржан је у :

члану 6. Закона о порезима на имовину („Службени гласник Републике Србије“, број 26/2001…92/2023),којим је прописано да јединица локалне самоуправе може одлуком прописати да се неизграђено грађевинско земљиште на њеној територији, које се користи искључиво за гајење биљака, односно садног материјала, односно шума, за сврху утврђивања основице пореза на имовину разврстава у пољопривредно, односно у шумско земљиште.

Одлука ће се примењивати код утврђивања пореза на имовину за пореску годину ако је донета и објављена до 30. новембра текуће године, на начин на који се објављују општи акти јединице локалне самоуправе која ју је донела и на њеној интернет страни.

Гајењем биљака, односно садног материјала, односно шума, у смислу ове Одлуке сматра се гајење (једногодишњих, двогодишњих, односно вишегодишњих) биљака, односно гајење садног материјала, односно гајење шума, које је класификовано у области пољопривреда, шумарство и рибарство, у складу са прописом којим се уређује класификација делатности.

члану 7а. Став 7. Закона о порезима на имовину („Службени гласник Републике Србије“, број 26/2001…92/2023), којим је прописано да се сматра да је јединица локалне самоуправе до 30. новембра текуће године донела и објавила акте којима су уређени стопа амортизације, односно стопе пореза на имовину, односно зоне, односно да се у пољопривредно или шумско земљиште разврстава неизграђено грађевинско земљиште које се користи искључиво за гајење биљака, садног материјала или шума, ако су акти којима је то уређено објављени до 30. новембра текуће године, односно пре текуће године под условом да њихова примена није ограничена закључно са текућом годином.

III ПОТРЕБНА СРЕДСТВА:

За спровођење ове Одлуке није потребно издвајати посебна средства из буџета Општине